લગ્ન ને માંડ વર્ષ થયું હતું અને એવામા એનો એક મિત્ર પરિવાર સહિત બેત્રણ દિવસ એના ઘરે રહેવા આવ્યો. બે સરસ મજાના બાળકો નો એ બાપ હતો. દિકરી ત્રણ વર્ષની ને દિકરો તો હજી માંડ સાત આઠ મહિનાનો. ઘરના બધા અને સુલેખા પણ બાળકો જોઈને ખુશ થઈ ગયા અને ઘર જાણે ભર્યું ભર્યું થઈ ગયું, પણ નયન જોઈ રહ્યો હતો કે એનો બેખબર મિત્ર કેવો બંધન મા જકડાઈ ગયો છે.બહાર જવાના સમયે જ દિકરી ને ભુખ લાગે, કાંતો દિકરો રડવા ચડે. એના મનમા થતું કે એના મિત્રે જરા ઉતાવળ કરી દીધી. હજી એની ઉમર તો હરવા ફરવાની છે અને એ બાળકો મા અટવાઈ ગયો.